wickkiey/tamil-wikipedia-chunked huggingface dataset:
# எம். எம். ஏ. சின்னப்பா தேவர்

## இறுதிக்காலம்

1977-இல் முதலமைச்சர் ஆனபின், எம்.ஜி. ஆர் படங்களில் நடிக்கவில்லை. எனவே, நடிகர் ரஜினிகாந்த்தை வைத்து 'தாய் மீது சத்தியம்' படம் தயாரிக்க தேவர் முடிவு செய்தார். வசனங்களை தூயவன் எழுதினார். ரஜினிகாந்த்தின் ஜோடியாக ஸ்ரீபிரியா நடித்தார்.சங்கர் கணேஷின் இசையில் தேவரின் மருமகன் ஆர்.தியாகராஜன் இப்படத்தை இயக்கினார்.  
இந்தப் படத்தின் படப்பிடிப்பு ஊட்டியில் நடந்தது. 6-9-1978-ல் தேவர் ஊட்டி சென்று படபிடிப்புகளில் கலந்துகொண்ட போது தேவருக்கு நெஞ்சு வலி ஏற்பட்டது. மருத்துவர்கள் வந்து சிகிச்சை அளித்தனர். ரத்த அழுத்தமும் அதிகமாக இருந்தது. ஊட்டியில் கடும் குளிர் இருந்ததால், கோவைக்கு சென்று சிகிச்சை பெறுவது நல்லது என்று கருதப்பட்டது. எனவே, தேவர் கோவைக்கு அழைத்துச் செல்லப்பட்டார். அங்கு தனியார் மருத்துவமனையில் அனுமதிக்கப்பட்டார். அங்கு சிகிச்சைகள் தொடர்ந்தன. மறுநாள் 7-9-1978 இல் மீண்டும் மாரடைப்பு ஏற்பட்டது. சிகிச்சை அளித்தும் பலன் இன்றி, காலை 10 மணி அளவில் மரணமடைந்தார். அப்போது அவருக்கு வயது 63. தேவரின் உடல் கோவை ராமநாதபுரத்தில் உள்ள வீட்டுக்குக் எடுத்துச் செல்லப்பட்டு, பொதுமக்கள் அஞ்சலிக்கு வைக்கப்பட்டது. அங்கு திரையுலகப் பிரமுகர்களும், பொதுமக்களும் பெருந்திரளாக வந்து மரியாதை செலுத்தினார்கள்.
சின்னப்பா தேவரின் உடல் அடக்கம் கோவையிலேயே நடந்தது. இறுதி ஊர்வலத்தில் எம்.ஜி.ஆர். நடந்து சென்று கலந்து கொண்டார். ஜெய்சங்கர் உள்பட திரை உலக பிரமுகர்கள் பலரும் சென்றனர்.
சின்னப்பா தேவர் மறைவையொட்டி முதல்-அமைச்சர் எம்.ஜி.ஆர். வெளியிட்ட அனுதாப செய்தி  
தேவர் மறைந்த பிறகும் அவர் குடும்பத்தினர் தொடர்ந்து படத்தயாரிப்பில் ஈடுபட்டனர். ரஜினிகாந்த் நடித்த 'தாய் மீது சத்தியம்', 'அன்னை ஓர் ஆலயம்', 'ரங்கா', 'தர்மத்தின் தலைவன்' உள்பட பல படங்களை எடுத்தனர். அவை வெற்றிகரமாகவே ஓடின. இந்த சமயத்தில், 'மை டியர் குட்டிச்சாத்தான்' என்ற முப்பரிமான ('3 டி') படம் மலையாளத்தில் எடுக்கப்பட்டு, தமிழ் உள்பட பல மொழிகளில் 'மொழிமாற்றம்' செய்யப்பட்டு வெற்றிபெற்றது. அதனால், தேவர் பிலிம்ஸ் உள்பட பல பட நிறுவனங்கள் '3 டி' படங்கள் எடுத்தன.  
ஆனால், குட்டிச்சாத்தான் தவிர மற்ற எல்லா '3 டி' படங்களும் தோல்வியைத் தழுவின. இதனால் தேவர் பிலிம்ஸ் நிறுவனம் பெரிதும் பாதிப்புக்கு உள்ளாகியது. தேவர் குடும்பத்தினர் பல திசைகளில் பிரிந்தனர். சாண்டோ சின்னப்பா தேவர் என்ற மகத்தான மனிதரால் உருவாக்கப்பட்ட நிறுவனம், படத்தொழிலை நிறுத்த வேண்டிய கட்டாயம் ஏற்பட்டது. தேவரின் தம்பியும், இயக்குநருமான எம்.ஏ. திருமுகம், 2004 டிசம்பரில் மரணம் அடைந்தார்.
# எம். எம். ஏ. சின்னப்பா தேவர்

## கருவி நூல்

- பா.தீனதயாளன் எழுதிய சாண்டோ சின்னப்பா தேவர் என்ற புத்தகம். கிழக்குப்பதிப்பகம் வெளியீடு.
# எம். எம். ஏ. சின்னப்பா தேவர்

## வெளியிணைப்புகள்

- எம் எம் ஏ சின்னப்பா தேவர் - ஒரு பார்வை
- சாதனைகள் புரிந்த சின்னப்பா தேவர் 63 வயதில் மாரடைப்பால் மரணம்-மாலை மலர்
- எம்.ஜி.ஆரை வைத்து 16 படங்கள் எடுத்த தேவர்
- திரை உலகில் ஒரு படிக்காத மேதை சின்னப்பா தேவர்
- சாண்டோ சின்னப்ப தேவர் - தினமலர் வாரமலர்
# நாள அழற்சி

**நாள அழற்சி** (Vasculitis) என்பது அழற்சியினால் குருதிக்குழல்கள் சிதைக்கப்படும் பலவகைப்பட்ட சீர்குலைவுகளின் தொகுப்பைக் குறிக்கும். தமனிகளும், சிரைகளும் இந்நோயால் பாதிப்படைகின்றன. சிலநேரங்களில், நிணநீர் குழாயழற்சி நாள அழற்சியின் ஒரு வகையாகக் கருதப்படுகிறது. வெள்ளையணுக்கள் இடம்பெயர்ந்து அழிவினை ஏற்படுத்துவதை முதன்மையாகக் கொண்டதே நாள அழற்சியாகும். நாள அழற்சியில் சிரைகளும், தமனிகளும் அழற்சியால் பாதிக்கப்பட்டாலும், சிரையழற்சி (phlebitis), தமனியழற்சி (arteritis) ஆகியவைத் தனித்தனியான நோய்களாகும்.
# கப்பல் மணி

**கப்பல் மணி** என்பது கப்பலில் நேரத்தைக் குறிக்கப் பயன்படுகிறது, மேலும் மாலுமிகள் இதன்மூலம் தங்கள் பணி கடிகாரத்தை சரி செய்து கொள்ளவும் உதவுகிறது. பொதுவாக இது பித்தளை அல்லது வெண்கலத்தால் செய்யப்படுகிறது, மேலும் இதில் கப்பலின் பெயர் பொறிக்கப்பட்டிருக்கும். பாரம்பரியமாக கப்பலின் சமையல்காரர் அல்லது அவரின் பணியாளர்கள் கப்பலின் மணியை ஒலிக்கச் செய்யும் பணியைப் பெற்றிருப்பார்கள்.
# அணுக்கருத் தாக்கம்

தாக்கமுற்று மிகத்தூண்டப்பெற்ற இடைநிலைக் கருக்களை உருவாக்குகின்றன, பின்னர் உடனடியாக இரு அல்பா துகள்களாக சிதைவடைகின்றது. புரோத்தன்கள் சிவப்பு நிறக் கோளங்களினாலும், நியூத்திரன்கள் நீல நிறக் கோளங்களாலும் அடையாளப்படுத்தப்படுகிறது.]]
அணுக்கரு இயற்பியல் மற்றும் அணுக்கரு வேதியியலில் **அணுக்கருத்தாக்கம்** (*Nuclear reaction*) என்பது இரு அணுக்கருக்களோ அல்லது அணுவுக்கு வெளியிலிருந்தான உப துகளும் (நியூத்திரன், புரோத்திரன், இலத்திரன் போன்றவை) ஓர் அணுக்கருவும் மோதி ஆரம்ப துகளிலிருந்து மாறுபட்ட விளைவைத்தரும் செயன்முறையாகும். கொள்கையளவில் ஒரு தாக்கத்தில் மூன்றிற்கு மேற்பட்ட துகள்கள் மோதுகையில் பங்கு கொள்ள இயலும் ஆனால் மூன்று அல்லது அதற்கு மேற்பட்ட துகள்கள் ஒரே இடத்தில் ஒரே நேரத்தில் சந்திப்பதற்கான நிகழ்தகவு இரு கருக்கள் சந்திப்பதனை விட மிகக்குறைவு, எனவே இது போன்ற ஒரு நிகழ்வு விதிவிலக்கிலும் அரிதான ஒன்றாகும். தன்னிச்சையான வேதியியல் தாக்கத்தினை போல கதிரியக்க காலல் என்பதும் தன்னிச்சையான அணுக்கருத்தாக்கமாக கருதப்படுகிறது, எனினும் அணுக்கருத்தாக்கம் என்பது பொதுவாக *தூண்டப்பெற்ற* வகை அணுக்கருத்தாக்கத்தையே குறிக்கிறது, இங்கு இரு துகள்கள் தொடக்கத்தில் தாக்கமுறுகின்றன ஆனால் இது கதிரியக்க காலலிற்கு பொருந்தாது.  
துகள்கள் மோதி மாற்றமடையாமல் திரும்புமாயின் அச்செயன்முறை தாக்கம் எனப்படாது மீளுகின்ற மோதல் என்று அழைக்கப்படுகிறது.  
:{| ="0"
|-
|[[இலித்தியம்-6|]]&nbsp;||+&nbsp;||[[தியூட்டிரியம்|]]&nbsp;||→&nbsp;||[[ஈலியம்|]]&nbsp;||+&nbsp;||?
|}
மேலுள்ள சமன்பாட்டை சமப்படுத்த வலது பக்கம் உள்ள இரண்டாவது கருவும் அணுவெண் 2 உம் திணிவெண் 4 உம் கொண்டிருத்தல் வேண்டும் எனவே அதுவும் ஈலியம்-4 ஆகவே அமைதல் வேண்டும், எனவே முழுச்சமன்பாடு:
:{| ="0"
|-
|[[இலித்தியம்-6|]]&nbsp;||+&nbsp;||[[தியூட்டிரியம்|]]&nbsp;||→&nbsp;||[[ஈலியம்|]]&nbsp;||+&nbsp;||[[ஈலியம்|]]
|}
அல்லது இன்னும் எளிமையாக:
:{| ="0"
|-
|[[இலித்தியம்-6|]]&nbsp;||+&nbsp;||[[தியூட்டிரியம்|]]&nbsp;||→&nbsp;||2&nbsp;[[ஈலியம்|]]
|}  
இயற்கை அணுக்கருத்தாக்கமானது அண்டக்கதிர்களிற்கும் சடப்பெருட்களிற்கும் இடையிலான இடைத்தாக்கத்திலும் குறிப்பிட்ட சில கதிரியக்ககாலலிலும்(எடுத்துக்காட்டாக கதிரியக்க சமதானி வெப்பமின் பிறப்பாக்கியில் நிகழும் புளூட்டேனியத்தின் அல்பா காலல்) நிகழ்கிறது அணுக்கரு ஆற்றலைப்பெற கருத்தாக்கங்களை செயற்கையாக மாற்றக்கூடிய விகிதத்தில் தேவைக்கேற்ப நிகழ்த்தலாம். மிகவும் குறிப்பிடத்தக்க கருத்தாக்கங்களாக பிளவடையக்கூடிய பொருட்களின் தூண்டப்பட்ட சங்கிலிக் கருத்தாக்கங்களை குறிப்பிடலாம், மற்றும் பல்வேறு பாரங்குறைந்த மூலகங்களின் கருஇணைவுத்தாக்கங்களின் மூலம் சூரியனிலும் மற்றய விண்மீன்களிலும் ஆற்றல் உற்பத்தியாக்கப்படுகிறது. இவ்விரு வகைத்தாக்கங்களும் அணு ஆயுதங்களில் பாவிக்கப்படுகின்றன.
# அணுக்கருத் தாக்கம்

## குறிப்பீடு

இதற்கு முந்தய பத்தியில் பயன்படுத்தப்பட்ட முழுச்சமன்பாட்டிற்கு பதிலாக கருத்தாக்கங்களை விளக்க அடக்கமான சிறு குறிப்பீடு பயன்படுத்தப்படுகிறது. இது A(b,c)D ஆகும் இது A + b தருவது c + D இற்கு பதிலாக பயன்படுகிறது. பொதுவான இலோசான துகள்கள் இம்முறையால் சுருக்கப்படுகின்றன, எடுத்துக்காட்டாக p என்பது புரோத்தன், n என்பது நியூத்திரன், d என்பது தியூட்டிரியம், α என்பது அல்பா துகள் அல்லது ஈலியம்-4, β என்பது பீட்டா துகள் அல்லது இலத்திரன், γ என்பது காம்மா கதிர், பிற. இத்தாக்கம் இவ்வாறு Li-6(d,α)α எழுதப்படலாம்
# அணுக்கருத் தாக்கம்

## வரலாறு

1917 ஆம் ஆண்டில் மன்சாஸ்டர் பல்கலைக்கழகத்தில் இரதபோர்ட் அல்பா துகள்களை நைதரசன் மீது செலுத்தி பின்வரும் தாக்கத்தின் முலம் <sup>14</sup>N + α → <sup>17</sup>O + p.&nbsp; அவரால் நைதரசனை ஆக்சிசனாக மாற்ற முடிந்தது.; இது தூண்டப்பெற்ற கருத்தாக்கத்திற்கான முதல் அவதானிப்பு ஆகும், இத்தாக்கத்தில் ஒரு காலலில் இருந்து வெளிப்பட்ட துகள்கள் மற்றொரு அணுக்கருவினை உருமாற்ற பயன்பட்டது. பின்னர் ஆக்சுபோர்ட்டு பல்கலைக்கழகத்தில் 1932 ஆம் ஆண்டில் ரதபோர்ட்டின் கல்லூரியரான ஜோன் கொக்குறோப்டு மற்றும் ஏர்னஸ்ட் வால்டனால் முற்றிலும் செயற்கையான கருத்தாக்கம் நிகழ்த்தப்பட்டது, இதில் இலிதியம்-7 இன் மீது செயற்கையாக ஆர்முடுக்கப்பட்ட புரோத்தன்கள் மோதவிடப்பட்டு இரு ஆல்பா துகள்களாக உடைக்கப்பட்டது, இச்சாதனை பரவலாக அணுக்களினை பிளத்தல் என்று அழைக்கப்பட்டது, எனினும் இது பிற்காலத்தில் (1938 இல்) பார மூலகங்களில் கண்டறியப்பட்ட அணுக்கருப் பிளவுத்தாக்கம் அல்ல.
# சிரையழற்சி

**சிரையழற்சி** (Phlebitis) என்பது சாதாரணமாக நம் கால்களில் உள்ள சிரைகளில் ஏற்படும் அழற்சியினைக் குறிக்கும். சிரையழற்சி, சாதாரணமாக நம் கால்களில் உள்ள ஆழ்ந்த சிரைகளில், குருதியுறைகள் உருவாவதுடன் (இரத்தக் குழாய்க் கட்டியுடன்; thrombosis) சேர்ந்திருந்தால் இதை உறைவுச்சிரையழற்சி (thrombophlebitis) என்கிறோம். இந்த உறைகட்டிகள் நுரையீரலுக்குச் சென்று உயிர்ச்சேதத்தினை விளைவிக்கக்கூடிய சுவாசப்பை இரத்த உறைகட்டியடைப்புகள் (pulmonary embolisms) உருவாகக் காரணமாகக்கூடும்.
# தமனியழற்சி

**தமனியழற்சி** (Arteritis) என்பது தமனிச் சுவர்களில் ஏற்படும் அழற்சியைக் குறிக்கும். இது சாதாரணமாகக் கிருமிகளாலோ அல்லது தன்னெதிர்ப்பு வினைகளாலோ ஏற்படுகிறது. சில உடல் நல சீர்குலைவுகள் தமனியழற்சியை முதன்மையாகக் கொண்டுள்ளன, (உ- ம்) தகாயசு தமனியழற்சி (Takayasu's arteritis), மாபெருஞ்செல் தமனியழற்சி (Giant cell arteritis), பல்தமனி அழற்சி (Polyarteritis nodosa).
# இந்திய மாநில அரசுகள்

**இந்தியாவில் மாநில அரசுகள்** என்பன பட்டியலிடப்பட்ட 29 இந்திய மாநிலங்களை ஆட்சி செய்யும் அரசுகளாகும். ஒவ்வொரு மாநிலத்திலும் மக்களால் தேர்ந்தெடுக்கப்படும் கட்சியைச் சேர்ந்த அமைச்சரவை முதன்மை அமைச்சர் (பொதுவாக முதலமைச்சர்) ஒருவரால் தலைமையேற்று நடத்தப்படுகிறது. இவரே மாநில அரசில் அதிக அதிகாரம் பெற்றவராவார். இந்திய மாநிலங்களில் ஜம்மு காஷ்மீர் மாநிலத்திற்கு மட்டும் இந்திய அரசியலமைப்புச் சட்டம் சரத்து 370 ன் படி சிறப்பு அந்தஸ்து வழங்கப்பட்டுள்ளது( தற்போது அது நீக்கப்பட்டு விட்டது). இந்திய அரசியலமைப்பு சட்டம் அதிகாரங்களை மத்திய மாநிலங்களுக்கு இடையே பிரித்து வழங்குகிறது. இதில் ராணுவம், வெளியுறவு போன்ற துறைகளை மத்திய அரசும் சட்டம் ஒழுங்கு காவல் போன்ற பணிகளை மாநில அரசுகளும் மேற்கொள்கின்றன. மாநில அரசுகளுக்கு வருமான மூலங்களாக விற்பனை வரி, பத்திரப் பதிவு வருமானம் முதலியன ஒதுக்கப்பட்டுள்ளன.
# இந்திய மாநில அரசுகள்

## அவைகள்

இந்தியாவின் ஆந்திரப் பிரதேசம், கர்நாடகா, மகாராஷ்டிரா, பீகார், உத்திரப்பிரதேசம் மற்றும் தெலுங்கானா ஆகிய ஆறு மாநிலங்களில் மட்டும் சட்டமன்றங்கள் கீழவை மற்றும் மேலவை என்ற இரட்டை அவைகள் ஆட்சியும் மற்றைய மாநிலங்களில் ஓரவை ஆட்சியும் நடைபெறுகின்றன.
# இந்திய மாநில அரசுகள்

## அரசமைக்கப்படும் விதம்

மாநில ஆளுனர், மாநில வாக்காளர்களின் மூலம் தேர்ந்தெடுக்கப்பட்டு பெரும்பான்மை பெற்ற கட்சியை ஆட்சியமைக்க அழைக்கிறார். அதனைத் தொடர்ந்து தலைமை அமைச்சர் அல்லது முதலமைச்சர் தலைமையில் அவருக்கு உதவியாக சில அமைச்சர்களும் உறுதிமொழி எடுத்து ஆட்சியமைக்கின்றனர்.
# இந்திய மாநில அரசுகள்

## அதிகாரப் பகிர்வு

மத்திய அரசிற்கும் மாநிலங்களுக்கும் இடையேயான அதிகாரப் பகிர்வு தொடர்பாக ஆராய்ந்து குறைகள் களைவதற்காக சர்காரியா குழு அமைக்கப்பட்டு அக்குழுவின் பரிந்துரைகள் சில செயல்படுத்தப்பட்டன.
# இந்திய மாநில அரசுகள்

## பட்டியலிடப்பட்ட இந்தியா மாநிலங்கள்

1. ஆந்திரப் பிரதேசம்
1. அருணாச்சல் பிரதேசம்
1. அஸ்ஸாம்
1. பீகார்
1. சத்தீஸ்கர்
1. கோவா
1. குஜராத்
1. அரியானா
1. இமாசலப் பிரதேசம்
1. ஜம்மு காஷ்மீர்
1. ஜார்க்கண்ட்
1. கர்நாடகம்
1. கேரளம்
1. மத்தியப் பிரதேசம்
1. மகாராஷ்டிரம்
1. மணிப்பூர்
1. மேகாலயா
1. மிசோரம்
1. நாகாலாந்து
1. ஒரிஸா
1. பஞ்சாப்
1. ராஜஸ்தான்
1. சிக்கிம்
1. தமிழ் நாடு
1. திரிபுரா
1. உத்தரகண்ட்
1. உத்தரப் பிரதேசம்
1. மேற்கு வங்காளம்
# முருகய்யன் (கதைமாந்தர்)

**முருகய்யன்** கல்கி எழுதிய பொன்னியின் செல்வன் புதினத்தின் கதாப்பாத்திரம். இவர் கோடிக்கரையில் வசிக்கின்ற படகோட்டி ஆவார். மேலும் ராக்கம்மாள் என்ற பாண்டிய ஆபத்துதவியின் கணவனாகவும், படகோட்டி பெண்ணான பூங்குழலியின் அண்ணனுமாவார்.
# முருகய்யன் (கதைமாந்தர்)

## கதாப்பாத்திரத்தின் இயல்பு

கோடிக்கரையில் வசித்து வரும் தியாகவிடங்கரின் மகன் முருகய்யன் ஒரு படகோட்டி அவனைத் தேடி வரும் இருவர், பழுவூர் இளையராணி ஈழத்திற்கு செல்லத் தங்களை அனுப்பியதாகக் கூறுகின்றனர். முருகய்யன் முதலில் செல்ல மறுத்தபோதும், அதிகப் பணம் தருவதாக கூறியதனால், மனைவி ராக்கம்மாள் வற்புறுத்தலினால் செல்கிறான். இளவரசர் அருள்மொழி வர்மனைக் கொல்லவே அவர்கள் ஈழத்திற்கு வந்தார்கள் என்ற உண்மையை பூங்குழலி விளக்குகிறாள். தன்னுடைய தவறினை உணர்ந்து இளவரசரிடம் மன்னிப்பு கேட்கிறான் முருகய்யன்.  
நாகப்பட்டினத்தில் ராக்கம்மாள், யானைப்பாகன், மந்திரவாதி ரவிதாசன் மூவரும் பேசிக் கொண்டதிலிருந்து, அடுத்தநாள் யானைக்கு மதம் பிடிக்கும் என்ற தகவலை இளவரசரைச் சந்தித்துச் சொல்கிறான். இளவரசரும் அந்த எச்சரிக்கையை ஏற்று கவனமாக இருந்து, தஞ்சைக்கு யானையின் மூலமே தப்பிச் செல்கிறார். அதன் பின் யானைப்பாகனைக் கண்டறிந்து உண்மையை அறிகிறான்.
# தியாகவிடங்கர் (கதைமாந்தர்)

**தியாகவிடங்கர்** கல்கி எழுதிய பொன்னியின் செல்வன் புதினத்தில் வருகின்ற கோடிக்கரை கலங்கரை விளக்கினை பராமரிப்பு செய்கின்றவர். மேலும் பூங்குழலி, முருகய்யன் ஆகியோரின் தந்தையும், ராக்கம்மாளின் மாமனாரும் ஆவார்.
# தியாகவிடங்கர் (கதைமாந்தர்)

## கதாப்பாத்திரத்தின் இயல்பு

கல்கியின் பொன்னியின் செல்வன் புதினத்தில், கலங்கரை விளக்கத்தைப் பராமரிக்கும் பணியின் நிமித்தமாக கோடிக்கரையில் வசிப்பவர் தியாகவிடங்கர். இவர் பூங்குழலி மற்றும் முருகய்யனின் தந்தையாவார். பழுவூர் இளையராணி நந்தினிதேவியின் உத்தரவினால் இருவர் ஈழத்திற்கு செல்வதற்காக முருகய்யனை படகோட்ட அழைத்துச் சென்றுவிட்டனர். அடுத்து பழையாறை இளவரசி குந்தவை நாச்சியாரின் ஓலையுடன் வந்திருந்த வல்லவரையன் வந்தியத்தேவன் ஈழத்திற்கு செல்ல படகோட்டும் நபர்கள் யாருமில்லை. என்பதை அறிகிறான். அப்போது வந்தியத்தேவனிடம் பூங்குழலியைப் போல படகோட்டுபவர் யாருமில்லை, ஆனால் அவள் சம்மதத்தினைப் பெற சிறிது கனிவுடனும் கவனுத்துடனும் அணுக வேண்டும் என்று ஆலோசனை கூறுகிறார் தியாகவிடங்கர். அதன்படியே அவளைச் சம்மதிக்க வைத்து ஈழத்தினை அடைகிறான் வந்தியத் தேவன்.
# அனுபவச் சூத்திரம்

இரசாயனவியலில் இரசாயனச் சேர்வையொன்றின் **அனுபவச் சூத்திரம்** என்பது, அச் சேர்வையிலுள்ள மூலகங்களின் எளிய முழுவெண் விகிதமாகும். உதாரணமாக, ஐதரசன் பரவொட்சைட்டின் (H<sub>2</sub>O<sub>2</sub>) அனுபவச் சூத்திரம் HO ஆகும்.  
அனுபவச் சூத்திரம் மூலம் அச் சேர்வையின் கட்டமைப்பு, சமபகுதியங்கள் அல்லது அச்சேர்வையிலுள்ள உண்மையான அணுக்களின் எண்ணிக்கை போன்ற எதையுமே அறிந்துகொள்ள முடியாது. மேலும் அயன் சேர்வைகள் மற்றும் SiO<sub>2</sub> போன்ற இராட்சத மூலக்கூறுகளின் சூத்திரத்தைக் குறிப்பிடவும் பயன்படுத்தப்படுகிறது.  
இதற்கு மறுதலையாக மூலக்கூற்றுச் சூத்திரம் மூலக்கூறு ஒன்றில் உள்ள ஒவ்வொரு வகையான அணுக்களின் எண்ணிக்கையையும் கட்டமைப்புச் சூத்திரம் அதன் கட்டமைப்பையும் அடையாளப்படுத்தும்.  
உதாரணமாக, குளுக்கோசு , ரைபோசு , அசெற்றிக் அமிலம் , மற்றும் ஃபோமல்டிகைட் ஆகிய அனைத்தும் வித்தியாசமான மூலக்கூற்றுச் சூத்திரங்களைக் கொண்டிருப்பினும், இவை அனைத்தினதும் அனுபவச் சூத்திரம்: ஆகும். இச்சூத்திரம் ஃபோமல்டிகைட்டுகான மூலக்கூற்றுச் சூத்திரமாகும். எனினும், அசெற்றிக்கமிலத்தின் சூத்திரம் இதன் அணுக்களின் எண்ணிக்கையின் இரு மடங்காகவும் ரைபோசின் சூத்திரம் ஐந்து மடங்காகவும், குளுக்கோசின் சூத்திரம் ஆறுமடங்காகவும் இருக்கும்.  
உதாரணமாக, நேர்-எக்சேன் எனும் இரசாயனச் சேர்வை எனும் கட்டமைப்புச் சூத்திரத்தைக் கொண்டுள்ளது. இது 6 காபன் அணுக்களும், 14 ஐதரசன் அணுக்களும் நேர்ச்சங்கிலியொன்றில் இருப்பதைக் காட்டுகிறது. எக்சேனின் மூலக்கூற்றுச் சூத்திரம் ஆகவும், அனுபவச் சூத்திரம் ஆகவும் இருக்கும். இதன் அனுபவச் சூத்திரத்திலிருந்து C:H விகிதம் 3:7 என அறிய முடியும். வித்தியாசமான சேர்வைகள் ஒரே அனுபவச் சூத்திரத்தைக் கொண்டிருக்கலாம்.
# தேசிய கல் மர பூங்கா, திருவக்கரை

**திருவக்கரை தேசிய கல் மர பூங்கா** (*National Fossil Wood Park, Tiruvakkarai*) ஒரு புவியியல் பூங்காவாகும். இது தமிழகத்தின் விழுப்புரம் மாவட்டத்திலுள்ள திருவக்கரை கிராமத்தில் அமைந்து உள்ளது. இக்கல்ம்ப் பூங்கா இந்தியா புவியியல் ஆய்வு மையத்தால் பராமரிக்கபடுகிறது. ஐரோப்பாவை சேர்ந்த இயற்கையியலர் சொன்னேரெட் என்பவர் முதன்முதலில் கல் மரங்கள் இருப்பு குறித்து இவ்விடத்தை 1781இல் ஆவணம் செய்தார். இக்கல்மரங்களைக் காக்க வேண்டும் என்று சமூக ஆர்வலர் குரல் கொடுத்த பின் இந்திய தேசிய புவியியல் துறை 1951 இல் இவற்றுக்கு ஒரு பூங்காவை ஏற்படுத்தியது. இக்கல்மரங்கள் சங்கராபரணி ஆற்றங்கரையில் உள்ளன.  
இங்கு இருக்கும் கல் மரங்கள் சுமார் இரண்டு கோடி ஆண்டுகளுக்கு முற்பட்டதாகும். இங்கு 200 மர தண்டுகள் சுமார் 247 ஏக்கர்(1.00) பரப்பளவில் உள்ளது. மரங்கள் அனைத்தும் 3 முதல் 15 மீட்டர் நீளமும் 5 மீட்டர் சுற்றளவும் கொண்டதாகும். இங்கு இருந்த காட்டு பகுதியானது பத்து லட்சம் ஆண்டுகளுக்கு முன்னால் ஏற்பட்ட மிகபெரும் வெள்ளத்தால் மரங்கள் வேரோடு சாய்ந்து இருக்க வேண்டும். இங்கு இருக்கும் கல் மரங்கள் பலவும் படுக்கை நிலையில் உள்ளதைச் சான்றாக கருதலாம்.
# தேசிய கல் மர பூங்கா, திருவக்கரை

## அமைவிடம்

இந்தக் கல்மரப்பூங்கா புதுச்சேரியில் இருந்து மயிலம் செல்லும் வழியில் 33 கி.மீ. தொலைவில் அமைந்துள்ளது. இந்தக் கல்மரப் பூங்கா காலை ஒன்பது மணி முதல் மாலை ஐந்து மணிவரை திறந்திருக்கும்.
# தேசிய கல் மர பூங்கா, திருவக்கரை

## காலம்

சுமார் ஒரு கோடி முன்னர் உலகத்தில் 4 பனியுகங்கள் தோன்றின. இதை குவார்ட்டர்னரி காலம் என்று கூறுவர். அப்போது ஏற்பட்ட புவியியல் மாறுபாட்டால் மரங்கள் புதைந்து படிமங்களாக மாறின. அவற்றுள் பட்டையில்லாத தாவர வகையைச் சேர்ந்த மரங்களும் அடங்கும். இப்பட்டையில்லாத தாவரங்கள் மொட்டு இலாமல் சிதில்கள் மூலமே இனப்பெருக்கம் செய்ய வல்லவை. திருவக்கரை மரங்களில் சிலவும் இந்த பேரினத்தையே சேர்ந்தவை. இதனால் திருவக்கரை பகுதி ஒரு காலத்தில் கடலாக இருந்தது தெளிவு.
# தேசிய கல் மர பூங்கா, திருவக்கரை

## மர படிமங்கள்

"கல்லாகச்சமைதல்" என்னும் முறையில் இங்கு இருந்த 77மரபடிமங்கள் சிலிக்கா எனப்படும் மணல் துகள்களாக மாற்றி அதனுள் இருக்கும் நீரை இறுக்கத்தினால் வெளி ஏற்றி மேல்படிந்த இந்த நிலை அடைந்தன என கூறலாம் .உலகில் உள்ள சில தொல்லியில் பூங்கா மட்டுமே மட்டும் இங்கிருக்கும் படிமங்கள் போல் பாதுகாப்பாக இருக்கும் அதற்கும் காரணம் இங்கு இருந்த சிலிக்கா மீது எரிமலை சாம்பல் படிந்து இருக்க வேண்டும் .
# தேசிய கல் மர பூங்கா, திருவக்கரை

## படிமங்களின் தரம்

இங்கு இருக்கு மர படிமங்களை கடலூர் மணற் கற்பாறை என்று கூறுகிறார்கள்.இங்கு இருக்கும் சில கல் மரங்களின் குறுக்குவெட்டுத் தோற்றதில் அதன் சுருள் வளையம் நம்மால் பார்க்க முடியும்.அந்த சுருள் வளையங்களை எண்ணி அவற்றின் வயதை நம்மால் கணக்கிட முடியும் .
# தேசிய கல் மர பூங்கா, திருவக்கரை

## நம்பிக்கை

மகாவிட்ணுவால் கொல்லப்பட்ட அரக்கனின் எலும்புகளே இக்கல்மரங்கள் என்பது திருவக்கரை மக்களின் நம்பிக்கை.
# தேசிய கல் மர பூங்கா, திருவக்கரை

## இதனையும் காண்க

- சாத்தனூர் கல்மரம்
# ஆங்க்

**ஆங்க்** *(Aang)* நிக்கலோடியன் தொலைக்காட்சியில் ஒளிபரப்பான அவதார்: தி லாஸ்டு ஏர்பெண்டர் அடைபட நிகழ்ச்சியின் முதன்மைக் கதாப்பாத்திரம்.  
காற்று, நிலம், நீர், நெருப்பு ஆகிய நான்கு பூதங்களுள் ஒன்றை அடக்கி ஆளக்கூடியோர் புவியில் வாழ்ந்ததாகவும் அவதார் என்ற ஒருவர் மட்டும் இந்த நான்கையுமே அடக்கி ஆளக்கூடிய ஆற்றல் பெற்றிருந்ததாகவும் இந்தக் கதை சொல்கிறது. 100 ஆண்டுகளுக்கு முன்னர் இந்த அவதார் திடீரென மறைந்து விட்டார். ஆவி உலகோடு தொடர்பு கொள்ளக் கூடிய ஒரே ஆளான அவதார் இல்லாததால் உலகின் சமநிலை பாதிக்கப்படுகிறது. நெருப்பு நாடு மற்ற நாடுகளான நில நாடு, நீர் இனக்குழு, காற்றுத் துறவிக்குழு ஆகியோரை அடக்க ஆரம்பித்தது. நெருப்பு நாட்டு அரசன் உலகின் பேரரசனாய் முடிசூட்டிக் கொள்ள விரும்பினான். நெருப்பைத் தவிர மற்ற பூதங்களைக் கட்டுப்படுத்துவது தடைசெய்யப்பட்டுது. கடைசி அவதார் காற்றுத் துறவிக்குழுவில் தான் பிறப்பார் என்பது நன்கறியப்பட்டதால் காற்றுத் துறவிக்குழுவினர் அனைவரும் நெருப்பு நாட்டினரால் கொல்லப்பட்டனர்.  
இந்நிலையில் நீர் இனக்குழுவைச் சேர்ந்த கட்டாரா மற்றும் அவளது சகோரனான சூக்கோ இருவரும் உறைபனிப் பாளத்தில் இருந்த ஒரு சிறுவனையும் பறக்கும் காட்டெருமையையும் கண்டறிகின்றனர். அவன் தான் ஆங்க். காற்றுத் துறவிக் குழுவில் தப்பி வாழும் ஒரே ஒரு சிறுவன்.
# வார்ப்புரு:Infobox Avatar: The Last Airbender character

<noinclude>
# வார்ப்புரு:Infobox Avatar: The Last Airbender character

## Usage

<div><pre>  
</pre></div>
Most parameters are self-explanatory. For the last two parameters, the "othervoice" parameter is if the character had another person as the voice at one time or another. The "othervoiceused" parameter describes when the "othervoice" was used (for example, *Pilot Only* in this parameter would specify a voice used only in the pilot episode).  
</noinclude>
# உருசியாவிலுள்ள உலகப் பாரம்பரியக் களங்கள்

யுனெஸ்கோவினால் நிர்வகிக்கப்படும் உலக பாரம்பரியக் களங்களில் 25 பாரம்பரியக் களங்கள் உருசியாவில் காணப்படுகின்றன. இது உலக பாரம்பரியக் களங்களின் பட்டியலில் ஒன்பதாவது இடத்தில் உள்ளது. இவற்றில் 15 பண்பாட்டுக் களங்களும், 10 இயற்கைக் களங்களும் இருக்கின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை உருசியா அக்டோபர் 12, 1988 இல் ஏற்றுக் கொண்டது
# குருதிக்குழல்

**குருதிக்குழல்கள்** அல்லது குருதிக் குழாய்கள் அல்லது இரத்தக் குழாய்கள் (blood vessels) உடல் முழுவதும் இரத்தம் பாய்வதற்கு உதவும் குருதி சுற்றோட்டத் தொகுதியின் ஒரு பகுதியாகும். மேலும் இது இரத்த நாளங்கள் என்றும் அழைக்கப்படும். மூன்று பிரதான குருதிக்குழல் வகைகள் உள்ளன: இதயத்திலிருந்து இரத்தத்தினை எடுத்துச் செல்லும் தமனிகள் அல்லது நாடிகள் (இலங்கை வழக்கு); திசுக்களுக்கும் குருதிக்கும் இடையில் நீர் மற்றும் வேதிப்பொருள்களை பரிமாற்றம் செய்ய உதவும் இரத்தத் தந்துகிகள் அல்லது மயிர்க்கலன்கள்; இரத்தத்தை தந்துகிகளிலிருந்து மீண்டும் இதயத்திற்கு திரும்ப எடுத்துச் செல்லும் சிரைகள் அல்லது நாளங்கள்.
# குருதிக்குழல்

## கட்டமைப்பு

குருதிக் கலன்களில் நாடிகளும், நாளங்களும் பிரதானமாக மூன்று படைகளாலான சுவரைக் கொண்டுள்ளன. நாடிகளினதும் நாளங்களினதும் கட்டமைப்பொழுங்கு ஒன்றாயினும், இவற்றுக்கிடையில் இப்படைகளில் தடிப்பு வேறுபாடு காணப்படுகின்றது. பிரதானமான இழையப் படைகள்:-
- உட்கவசம்: இரத்தக் கலனின் மிக மெல்லிய படை. தந்துகிகள் அல்லது குருதி மயிர்க்கலன்களில் இப்படை மாத்திரமே இருக்கும். இப்படை எளிய செதின் மேலணியாலான அகவணியால் ஆக்கப்பட்டது. இது ஒற்றைக் கலப்படை தடிப்புடைய படியாகும். இப்படையிலுள்ள கலங்களை பல்சக்கரைட்டாலான பசை பிணைத்திருக்கும். நாடிகளிலும், நாளங்களிலும் இவ்வடிப்படைப் படைக்கு மேலதிகமாக மேலும் இரு படைகள் காணப்படுகின்றன.
- நடுக்கவசம்: மீள்சக்தியிழையம் மற்றும் வட்டத்தசையாலான குருதிக் கலன் படையாகும். இதிலுள்ள வட்டத்தசையைப் பயன்படுத்தி இரத்தக் குழாயின் துவாரத்தின் விட்டத்தை மாற்றியமைக்க முடியும். இவ்வாறு குருதிக் கலனூடாக செல்லும் குருதியின் அளவைக் கட்டுப்படுத்தலாம். நாடிகளின் நடுக்கவசத்தை விட நாளங்களின் நடுக்கவசம் மெல்லியதாகும். இதனால் நாளங்களின் குருதி செல்லும் துவாரத்தின் விட்டம் அதிகமாகும். எனவே நாளங்களில் பொதுவாக குருதியமுக்கம் குறைவாகும்.
- வெளிக்கவசம்: கொலாச்சன் நார்களோடிணைந்த தொடுப்பிழையத்தால் ஆன வெளியிலுள்ள படையாகும். இப்படையிலேயே குருதிக்கலனில் குருதியோட்டத்தைக் கட்டுப்படுத்தும் நரம்புகள் இணைகின்றன. பெரிய நாடிகளிலும், நாளங்களிலும் வெளிக்கவசத்தில் குருதி வழங்கும் சில மயிர்க்கலன்களும் உள்ளன.
# குருதிக்குழல்

## வகைகள்

- **நாடி**/ தமனி: இதயத்திலிருந்து உடலிலுள்ள இழையங்களுக்கு குருதியைக் கொண்டு செல்லும் குருதிக் குழாய்கள்
- புன்நாடிகள்: சிறிய நாடிகள். மயிர்க்கலன்களில் முடிவுறும்.
- **மயிர்க்கலன்**/ தந்துகி: இழையங்களுக்கு உணவு வழங்கி, வாயுப்பரிமாற்றத்தில் ஈடுபடும் ஒற்றைக் கலத்தடிப்புடைய மிகச்சிறிய குருதிக்கலன்கள். இவற்றினூடாக ஆக்சிசன், காபனீரொக்சைட்டு, நீர், உலோக அயன்கள், குளுக்கோசு உட்பட பலவகையான எளிய மூலக்கூறுகள் இலகுவாக ஊடுருவ இயலும். சிலவகை வெண்குழியங்களாலும் மயிர்க்கலன்களை ஊடுருவ முடியும்.
- குடாப்போலிகள் (Sinusoids): முற்றற்ற சுவருடைய மயிர்க்கலன்களாகும். அதிக பதார்த்தப் பரிமாற்றம் தேவைப்படும் அகஞ்சுரப்பிகள், என்புமச்சை, மண்ணீரல் போன்றவற்றில் இவ்வகைக் குருதிக் குழாய்கள் உள்ளன.
- **நாளம்**/ சிரை: மயிர்க்கலன்களிலிருந்து (உடலிலிருந்து) இதயத்துக்கு குருதியைக் கொண்டு செல்லும் குருதிக்குழாய்கள்.
- புன்நாளம்: சிறிய நாளங்கள், மயிர்க்கலன்களிலிருந்து ஆரம்பிக்கின்றன.  
தொகுதிச் சுற்றோட்டத்திலுள்ள நாடிகள் ஆக்சிசன் செறிவு கூடிய இரத்தத்தைக் காவுகின்றன. எனினும் நுரையீரற்சுற்றோட்டத்தில் ஈடுபட்டுள்ள நாடிகள் எதிர்மாறாக காபனீரொக்சைட்டு செறிவு கூடிய குருதியைக் காவுகின்றன. நுரையீரலில் நுரையீரல் நாடியிலுள்ள காபனீரொக்சைட்டு நீக்கப்பட்டு ஆக்சிசன் சேர்க்கப்படுகின்றது (இது நுரையீரலிலுள்ள குருதி மயிர்க்கலன்களில் நடைபெறும்). இது நுரையீரல் நாளத்தினால் குருதிக்குக் கொண்டுவரப்படும்.
எனவே நுரையீரற் சுற்றோட்டத்திலுள்ள நாளங்களைத் தவிர ஏனைய நாளங்கள் பொதுவாக காபனீரொக்சைட்டு நிறைந்த குருதியைக் கடத்துகின்றன.  
குருதிக்குழாய்களில் நாடியிலேயே அதிக அமுக்கத்தோடு இரத்தம் வேகமாகக் கடத்தப்படுகின்றது. இதயம் துடிப்பதற்கேற்ற படி நாடியினூடாக அமுக்க அலைகள் செல்லும். எனவே என்புக்கு அருகாக தோலுக்கு நெருக்கமாக நாடி செல்லும் இடங்களில் **நாடித்துடிப்பு** உணரலாம். பொதுவாக கையின் பெருவிரலுக்குக் கீழே இதனை உணரலாம். நாளங்களில் குருதியமுக்கம் ஒப்பீட்டளவில் மிகவும் குறைவாகும். எனவே கால்களில் புவியீர்ப்பு காரணமாக குருதி இதயத்தை நோக்கிச் செல்லாமல் கீழ் நோக்கிச் செல்ல வாய்ப்புள்ளது. எனவே இதைத் தடுக்க நாளங்களில் இதயத்தை நோக்கி மட்டும் குருதியை அனுமதிக்கும் வால்வுகள் காணப்படுகின்றன. வால்வுகளில் ஏற்படும் பழுது காரணமாகவே **வரிக்கோசு நாளம்** போன்ற நோய்கள் ஏற்படுகின்றன. வால்வுகள் பொதுவாக நாடிகளில் காணப்படுவதில்லை.  
குருதி மயிர்க்கலன்கள் மிகவும் எளிமையானவையாகும். இவற்றில் செதின் மேலணிக்கலங்களைத் தவிர வேறெந்தக் கட்டமைப்பும் காணப்படுவதில்லை. இவற்றினூடாகவே குருதிக்கும் இழையங்களுக்கும் இடையே பதார்த்தங்கள் (வாயுக்கள், ஊட்டச்சத்துக்கள் இருதிசையிலும்) பரிமாற்றப்படுகின்றன.
உயிர்வளியேற்றப்பட்ட குருதியையும், நீலம் உயிர்வளியகற்றப்பட்ட குருதியையும் குறிக்கிறது.]]
# குருதிக்குழல்

## தொழிற்பாடு

குருதியோட்டத்தில் குருதிக் கலன்கள் விசை வழங்குவதில்லை. நாடிக்குருதியோட்டத்துக்கான வலு இதயத்தாலும், நாளக் குருதியோட்டத்துக்கான வலு அருகிலுள்ள நாடித்துடிப்பு, வன்கூட்டுத் தசைச் சுருக்கத்தாலும் வழங்கப்படும். எனினும் குருதிக் கலன்களிலுள்ள மழமழப்பான தசைகளால் அவற்றின் விட்டத்தை மாற்றியமைக்க முடியும். மழமழப்பான தசைகள் சுருங்கும் போது விட்டம் குறைந்து குருதியோட்டம் குறையும். மழமழப்பான தசைகள் தளரும் போது விட்டம் அதிகரித்து குருதி விநியோகம் அதிகரிக்கும். இச்செயற்பாடுகள் அனைத்தும் இச்சையின்றிய வகையில் தன்னாட்சி நரம்புத் தொகுதியால் கட்டுப்படுத்தப்படுகின்றது. உடல் வெப்பநிலைச் சீராக்கம், அழற்சி தரு தூண்டற்பேறு, குருதி அமுக்கச் சீராக்கம் போன்ற ஓர்சீர்த்திட நிலை சார்ந்த செயற்பாடுகளில் குருதிக் கலன் விட்டம் மாற்றப்படும்.
# குருதிக்குழல்

## நோய்கள்

- வரிக்கோசு நாளம்: நாளங்களின் வால்வுகள் தொழிற்பாடற்றுப் போவதால் அவற்றுள் குருதி தேக்கமடைந்து உருவாகும் நோய் நிலமை.
- முடியுரு துரொம்போசிசு: இதயத்தசைகளுக்கு குருதி விநியோகம் வழங்கும் முடியுரு நாடிகள் ஆரம்பத்தில் LDL (Low Density Lipoprotein) படிவதாலும், பின்னர் குருதி உறைவதாலும் அடைக்கப்பட்டு மாரடைப்பு ஏற்படல்.
# குருதிக்குழல்

## பிற இணைப்புகள்

- http://www.youtube.com/watch?v=XFtiopcDTgM
- http://www.fi.edu/learn/heart/vessels/arteries.html
- http://www.ivy-rose.co.uk/HumanBody/Blood/Blood_Vessels.php
# வன்பொருள் மெய்நிகராக்கம்

**வன்பொருள் மெய்நிகராக்கம்** (ஆங்கிலம்: Hardware virtualization) என்பது ஒரு கணினி அல்லது வழங்கியின் பெளதீக வன்பொருளை புரவல் மென்பொருள் ஊடாக முழுமையாக நிர்வாகித்து ஒரு மெய்நிகராக்க கணினிச் சூழலை உருவாக்குதல் ஆகும். இவ்வாறு முழு வளங்களையும் மெய்நிகராக்குவதன் மூலம் ஒரே பெளதீக வன்பொருளில் பல விருந்துனர் இயங்குதளங்களை இயக்க முடியும். விருந்துனர் இயங்குதளங்கள் தாம் நேரடியாக பெளதீக வன்பொருளில் இயங்குவது போன்றே தொழிற்படுவதால் அவற்றில் எந்த மாற்றங்களையும் செய்ய வேண்டியதில்லை. இந்த அணுகுமுறையில் சில கட்டளைகளை இயகுவதற்கு கண்காணிப்பாளாராகவும், இடைத்தரகரகவும் செயற்பட மெய்நிகராக்கி தேவை. வி.எம்.வெயர், வேற்சுவல் பொக்சு, கைப்பர்-வி ஆகியவை வன்பொருள் மெய்நிகராக்க மென்பொருட்களுக்கு எடுத்துக்காட்டுக்கள் ஆகும்.  
cs:Virtualizace
el:Εικονικοποίηση
es:Virtualización
fi:Virtualisointi
fr:Virtualisation
he:וירטואליזציה
it:Virtualizzazione
ja:仮想化
ko:가상화
lt:Virtualizacija
nl:Virtualisatie
no:Virtualisering
ru:Виртуализация
simple:Virtualization
sk:Virtualizácia
sv:Virtualisering
# துணைமெய்நிகராக்கம்

**துணைமெய்நிகராக்கம்** (ஆங்கிலம்: Paravirtualization) என்பது பல இயங்குதளங்களை ஒரே பெளதீக வன்பொருளில் இயக்குதவதை ஏதுவாக்க உதவும் ஒரு வழிமுறை அல்லது மென்பொருள் ஆகும். வன்பொருள் மெய்நிகராக்கம் போலன்றி வன்பொருளில் எல்லா வளங்களையும் மெய்நிகராக்காமல், துணைமெய்நிகராக்க மென்பொருள் இயங்குதளங்களுடன் சேர்ந்து இயங்கி மெய்நிகராக்கத்தைச் செய்கிறது. இந்த சேர்ந்தியங்கலை ஏதுவாக்கும் வண்ணம் விருந்துனர் இயங்குதளங்கள் மாற்றி அமைக்கப்பட்டு இருக்க வேண்டும். சென், யூசர் மோட் லினக்சு (யு.எம்.எல்) ஆகியவை இத்தகைய மெய்நிகராக்கத்துக்கு எடுத்துக்காட்டுக்கள் ஆகும்.
# இயக்குதள-நிலை மெய்நிகராக்கம்

**இயக்குதள-நிலை மெய்நிகராக்கம்** (ஆங்கிலம்: Operating system-level virtualization) என்பது ஒர் இயக்குதளத்தின் கரு பல தனிமைப்படுத்தப்பட்ட இயக்குதளங்களை இயக்குவதற்கு வழிமுறை ஆகும். இத்தகைய மெய்நிகராக்கத்தில் ஒரு வகை இயங்குதளங்கள் (எ.கா லினக்சு) மட்டுமே பயன்படுத்த முடியும். ஓப்பின்விசி (OpenVZ), Virtuozzo, லினக்சு-விசேர்வர், சொலாரிசு விசேர்வர், சோலாரிசு சோன்சு, ஃபிறீ பி.எசு.டி செயிசு ஆகியவை இயக்குதள-நிலை மெய்நிகராக்க மென்பொருட்களுக்கு எத்துக்காட்டுக்கள் ஆகும்.
# ஓப்பின்விசி

**ஓப்பின்விசி** *(OpenVZ*, Open VirtualiZation) என்பது லினக்சு கருவையும் இயக்குதளத்தையும் பயன்படுத்தும் ஓர் இயக்குதள-நிலை மெய்நிகராக்க கட்டற்ற மென்பொருள் ஆகும். ஒரு பெளதிக வன்பொருளில் ஓப்பன்விசியைப் பயன்படுத்தி பல லினக்சு தனித்தியங்கும் இயக்குதளங்களை இயக்கலாம். இவ்வாறு தனித்தியங்கும் இயக்குதளங்கள் மெய்நிகர் கொள்கலங்கள் (virtual containers) அல்லது மெய்நிகர் தனியார் வழங்கிகள் (Virtual Private Servers - VPSs) அல்லது மெய்நிகர் சூழல்கள் (VEs) என்று அறியப்படுகிறன.
# பொறையன்

பொறைநாட்டு அரசன் **பொறையன்**. இதில் பொறை என்னும் சொல் பாறையைக் குறிக்கும், பறை என்றும் பொருள் பெறும்.  
பொறை என்னும் சொல் ஈகம், அறிவு, பாரம் தாங்குதலையும் குறிக்கும். இதன் வழியே பொறை, பொறையன் என்னும் பெயருக்குக் குடிமக்களின் பாரத்தைத் தாங்குபவன் எனப் பொருள் காணலாம். இப் பெயர் பெற்ற அரசர்கள் 'பெரும்பொறை' என்றே குறிக்கப்படுகின்றனர். இந்த அரசர்கள் தம்மைக் குடிமக்களின் பாரம் தாங்குபவர்களாகக் கூறிப் பெயர் சூட்டிக்கொண்டனர்.
# பொறையன்

## அகப்பாடல்களில் பொறையர்

- தொண்டி பொறையனின் துறைமுகம் மூவன் என்பவனின் பல்லைப் பிடுங்கி வந்து இந்தத் தொண்டியிலுள்ள தன் கோட்டைக் கதவில் பொறையன் பதித்துக்கொண்டான்.
- ‘பசும்பூண் பொறையன்’ என்றும் ‘வென்வேல் பொறையன்’ என்றும் போற்றப்பட்ட பொறையன் கொல்லி நாட்டில் படை நடத்தினான். கொல்லியை நூறினான் (அழித்தான்) வென்று தனதாக்கிக்கொண்ட பின் பொறையன் கொல்லி மலைக்கு அரசன் ஆனான்.
# பொறையன்

## 'இரும்பொறை' பெயர் பூண்டோர்

- பெருஞ்சேரல் இரும்பொறை
- இளஞ்சேரல் இரும்பொறை
- குட்டுவன் இரும்பொறை
- சேரமான் குடக்கோச்சேரல் இரும்பொறை
- சேரமான் கருவூர் ஏறிய ஒள்வாள் கோப்பெருஞ்சேரல் இரும்பொறை
- சேரமான் கணைக்கால் இரும்பொறை
# கரு ஆதாரத்திலான மெய்நிகர் இயந்திரம்

கெ.வி.எம் என அறியப்படும் **கரு ஆதாரத்திலான மெய்நிகர் இயந்திரம்** (ஆங்கிலம்: Kernel-based Virtual Machine (KVM)) என்பது லினக்சுக்கான ஒரு மெய்நிகராக கட்டமைப்பு ஆகும். இது பல வன்பொருள் வளங்களை ஒப்புருவாக்கி, பல இயக்குதளங்களை ஒரு பெளதீக வன்பொருளில் இயக்க உதவுகிறது.
# ஐக்கிய அமெரிக்காவிலுள்ள உலகப் பாரம்பரியக் களங்கள்

யுனெஸ்கோவினால் நிர்வகிக்கப்படும் உலக பாரம்பரியக் களங்களில் 21 பாரம்பரியக் களங்கள் ஐக்கிய அமெரிக்காவில் காணப்படுகின்றன. இது உலக பாரம்பரியக் களங்களின் பட்டியலில் பத்தாவது இடத்தில் உள்ளது. இவற்றில் 8 பண்பாட்டுக் களங்களும், 12 இயற்கைக் களங்களும், 1 கலப்பும் இருக்கின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை ஐக்கிய அமெரிக்கா டிசம்பர் 7, 1973 இல் ஏற்றுக் கொண்டது  
வாசிங்டன், டி. சி.யில், செப்டம்பர் 5–8, 1978 நடைபெற்ற உலக பாரம்பரியக் குழுவின் இரண்டாம் அமர்வில், ஐக்கிய அமெரிக்காவிலுள்ள Mesa Verde National Park, Yellowstone National Park ஆகிய இரு இடங்களும், ஐக்கிய அமெரிக்காவில் இருந்து முதலாவது முறையாக உலகப் பாரம்பரியக் களங்களின் பட்டியலில் சேர்த்துக் கொள்ளப்பட்டது.
# பேட்கேர்ள்

**பேட்கேர்ள்** (*Batgirl*) டிசி காமிக்ஸ் நிறுவத்தினால் உருவாக்கப்பட்ட கற்பனையான வரைகதை பெண் மீநாயகன் கதாப்பாத்திரமாகும். பேட்மேன் எனும் சூப்பர்ஹீரோ கதாநாயகனுக்கு துணைநிற்கும் வகையில் உருவாக்கப்பட்டுள்ளது. 1961 இல் பாப் கேனே மற்றும் பில் ஃபிங்கர் ஆகியோரால் பேட்வுமன் கதாப்பாத்திரம் அறிமுகம் செய்யப்பட்டது. இதுவே பேட்கேர்ள் கதாப்பாத்திரத்தின் முன்னோடியாகும். 1967 ஆம் ஆண்டு பார்பரா கோர்டனாக பேட்வுமனை மாற்றினார்கள். இறுதியாக பேட்கேர்ள் என்று 1960களில் டிசி காமிக்ஸின் பதிப்பாசிரியர் ஜூலியஸ் ஸ்க்வார்ட்ஸ் அறிமுகம் செய்வித்தார்.
# பேட்கேர்ள்

## கதாப்பாத்திரத்தின் இயல்பு

1961 ல் பேட்வுமன் என்று அறிமுகமாகி, பார்பரா கோர்டனாக மாற்றம் அடைந்து பின்பு பேட்கேர்ளாக உள்ளார். பல்வேறு மாறுதல்களுக்கு உட்பட்டபடியால் பேட்கேர்ள் கதாப்பாத்திரத்தினை நான்கு முக்கிய நபர்கள் பங்கெடுத்து கொள்கின்றார்கள்.
- பெட்டி கேனே(Bette Kane)
- பார்பரா கோர்டன்(Barbara Gordon)
- கசன்ட்ரா கின்(Cassandra Cain)
- ஸ்டெப்ஹனி பிரவுன்(Stephanie Brown)
# பேட்கேர்ள்

## வெளியீட்டு வரலாறு

- தி கில்லிங் ஜோக் (1988)
- நோ மேன்ஸ் லேன்ட்(1999)
# பேட்கேர்ள்

## பிற ஊடகங்களில்

| Title | Material collected | Publication date | ISBN |
| --- | --- | --- | --- |
| **பேட்கேர்ள்: இயர் ஒன்** | *பேட்கேர்ள்: இயர் ஒன்* #1–9 (2003 சிறுதொடர்கள்) | பிப்ரவரி 2003 |  |
| **பேட்மேன்: பேட்கேர்ள்** | ஒன்-சாட் ஸ்பெசல் | ஜூலை 1997 |  |
| **பேட்மேன்: தி கேட் அன்டு தி கேட்** | *பேட்மேன் கான்பிடன்சியல்* #17-21 | 2008 |  |
| **சோகேஸ் பிரசன்ட்ஸ்: பேட்கேர்ள்** | various titles | ஜூலை 2007 |  |
| **பேட்கேர்ள்: தி கிரேட்டஸ்ட் ஸ்டோரிஸ் எவர் டோல்ட் ** | various titles | டிசம்பர் 2010 |  |
| **பேட்கேர்ள்: தி டார்கஸ்ட் ரிபளெக்சன்** | *பேட்கேர்ள்* (vol. 4) #1-6 | ஜூலை 2012 |  |
| **பேட்கேர்ள்: நைட்பால் டிசென்ஸ்** | *பேட்கேர்ள்* (vol. 4) #7-12 | பிப்ரவரி 2013 | N/A |
| **பேட்கேர்ள்: சைலன்ட் ரன்னிங்** | *பேட்கேர்ள்* #1–6 | மார்ச் 2001 |  |
| **பேட்கேர்ள்: எ நைட் அலோன்** | *பேட்கேர்ள்* #7–11, #13–14 | நவம்பர் 2001 |  |
| **பேட்கேர்ள்: டெட் விஸ்** | *பேட்கேர்ள்* #17–20, #22–23, #25 | ஆகஸ்ட் 2003 |  |
| **பேட்கேர்ள்: பிஷ்தஸ் ஆப் பரி** | *பேட்கேர்ள்* #15–16, #21, #26–28 | மே 2004 |  |
| **ராபின்/பேட்கேர்ள்: பிரஸ் பிளட்** | *ராபின்* #132–133; *பேட்கேர்ள்* #58–59 | அக்டோபர் 2005 |  |
| **பேட்கேர்ள்: கிக்கிங் அச்சர்சின்ஸ்** | *பேட்கேர்ள்* #60–64 | January 2006 |  |
| **பேட்கேர்ள்: தேசற்றுக்டியன்ஸ் டாக்டர்** | *பேட்கேர்ள்* #65–73 | செப்டம்பர் 2006 |  |
| **பேட்கேர்ள்: ரிடம்சன்** | *பேட்கேர்ள்* #1–6 (2008 சிறு தொடர்கள்) | ஜூன் 2009 |  |
| **பேட்கேர்ள்: பேட்கேர்ள் ரைசிங்** | *பேட்கேர்ள்* (vol. 3) #1–7 | செப்டம்பர் 2010 |  |
| **பேட்கேர்ள்: தி ப்ளூட்** | *பேட்கேர்ள்* (vol. 3) #9–14 | மே 2011 |  |
| **பேட்கேர்ள்: தி லேசன்** | *பேட்கேர்ள்* (vol. 3) #15-24 | நவம்பர் 2011 | } |
# வெப்பமண்டல மழைக்காடுகள்

நிலநடுக் கோட்டிற்கு 28 அகலாங்குகள் வடக்கிலும் தெற்கிற்கும் இடைப்பட்ட பிரதேசங்களில் உள்ள மழைக்காடுகளே **வெப்பமண்டல மழைக்காடுகள்** (இலங்கை வழக்கு: **அயனமண்டல மழைக்காடுகள்**) எனப்படும். வெப்பமண்டல மழைக்காடுகள் அதிகமான வெப்பத்தையும் மழைவீழ்ச்சியையும் கொண்டுள்ள மழைக்காடுகளாகும். இதன் சராசரி வெப்பநிலை 18&nbsp;°C தொடக்கம் 27&nbsp;°C வரை காணப்படும். இதன் வருட சராசரி மழைவீழ்ச்சி 1680 மிமீ ஐ விடக்குறையாமல் காணப்படும். இது சில பிரதேசங்களில் 10000 மிமீ ஐ விட அதிகமாகும். பொதுவாக மழைவீழ்ச்சி 1750 மிமீ (175 செமீ) தொடக்கம் 2000 மிமீ (200 செமீ) வரை இருக்கும்.
# வெப்பமண்டல மழைக்காடுகள்

## வெப்பமண்டல மழைக்காடுகள் காணப்படும் இடங்கள்

### ஆசியா

- ஹரப்பன் மழைக்காடுகள்
- சிங்கராஜ மழைக்காடுகள்
- மேற்குத் தொடர்ச்சி மலையிலுள்ள மழைக்காடுகள்
# வெப்பமண்டல மழைக்காடுகள்

## வெப்பமண்டல மழைக்காடுகள் காணப்படும் இடங்கள்

### ஆபிரிக்கா

- இதூரி மழைக்காடு
- கிலம் இஜிம் மழைக்காடு
- மடகஸ்கார் மழைக்காடு
# வெப்பமண்டல மழைக்காடுகள்

## வெப்பமண்டல மழைக்காடுகள் காணப்படும் இடங்கள்

### மத்திய மற்றும் தென்னமெரிக்கா

- அமேசான் மழைக்காடு
- அத்திலாந்திக் காடுகள்
# வெப்பமண்டல மழைக்காடுகள்

## வெப்பமண்டல மழைக்காடுகள் காணப்படும் இடங்கள்

### அவுஸ்திரேலியா

- டெய்ன்த்ரீ மழைக்காடு
# கிழக்கு மாகாண சபை

**கிழக்கு மாகாண சபை** (*Eastern Provincial Council*, EPC) என்பது இலங்கையின் கிழக்கு மாகாணத்திற்கான சட்டவாக்க அவை ஆகும். இலங்கை அரசியலமைப்பின் படி, கிழக்கு மாகாண சபை கிழக்கு மாகாணத்தின் வேளாண்மை, கல்வி, சுகாதாரம், வீடமைப்புத் திட்டம், உள்ளூராட்சிகள், சாலைவழிப் போக்குவரத்து, சமூக சேவை போன்றவற்றின் நிருவாகங்களைக் கவனிக்கும். இவற்றை விட காவல்துறை அதிகாரம், காணி போன்றவற்றுக்கும் அரசியலமைப்பின் படி இதற்கு அதிகாரங்கள் உள்ளன, ஆனாலும் நடுவண் அரசு இவற்றுக்கான அதிகாரங்களை மாகாண அரசுக்கு வழங்க மறுத்து வருகின்றது. கிழக்கு மாகாண சபையில் 37 பேர் தேர்தல் மூலம் தேர்ந்தெடுக்கப்படுகின்றனர்.
# கிழக்கு மாகாண சபை

## வரலாறு

1987 சூலை 29 இல் கையெழுத்திடப்பட்ட இலங்கை-இந்திய ஒப்பந்தத்தின் படி அதே ஆண்டு நவம்பர் 14 இல் இலங்கை நாடாளுமன்றம் தனது அரசியலமைப்பில் 13வது திருத்தம் மற்றும் மாகாணசபைச் சட்டம் இல. 42 (1987) ஆகியவற்றை அறிவித்தது. 1988 பெப்ரவரி 3 இல் ஒன்பது மாகாணசபைகள் உருவாக்கப்பட்டன. இந்த ஒன்பது மாகாணசபைகளில் இலங்கை-இந்திய ஒப்பந்தத்தின் படி கிழக்கு மற்றும் வடக்கு மாகாணங்கள் ஒன்றிணைக்கப்பட்டு ஒரு நிருவாகத்தின் கீழ் கொண்டுவர இணக்கம் காணப்பட்டது. இவ்விணைப்பு நிரந்தர இணைப்பாக இருப்பதற்கு கிழக்கு மாகாணத்தில் 1988 திசம்பர் 31 இற்குள் பொது வாக்கெடுப்பு நடத்தப்பட வேண்டும் எனவும் தீர்மானிக்கப்பட்டது. 1988 செப்டம்பர் 2 இல் இரு மாகாணங்களும் வடக்கு கிழக்கு மாகாண சபையாக இணைக்கப்பட்டன. இதனை அடுத்து அன்றைய அரசுத்தலைவர் பிரேமதாசா வட-கிழக்கு மாகாணசபையைக் கலைத்து, நடுவண் அரசின் நேரடி ஆட்சியைக் கொண்டு வந்தார்.  
வட-கிழக்கு இணைப்புத் தொடர்பான பொது வாக்கெடுப்பு எப்போது இடம்பெறவில்லை. தற்காலிக இணைப்பு ஒவ்வோர் ஆண்டும் அரசுத்தலைவர்களால் தற்காலிக இணைப்பாக நீடிக்கப்பட்டு வந்தது. இலங்கைத் தேசியவாதிகளால் இந்த இணைப்புக்கு எதிர்ப்புத் தெரிவிக்கப்பட்டு வந்தது. இவர்களின் நீண்ட கால எதிர்ப்பினை அடுத்து, 2006 சூலை 14 இல் மக்கள் விடுதலை முன்னணி கிழக்கு மாகாணத்துக்கெனத் தனியே மாகாணசபை நிறுவ வேண்டும் என இலங்கை உச்சநீதிமன்றத்தில் வழக்குத் தொடுத்தது. இவ்வழக்கு விசாரணையை அடுத்து அன்றைய அரசுத்தலைவர் ஜெயவர்தனாவினால் அறிவிக்கப்பட்ட இணைப்பு சட்டவிரோதமானது எனக் கூறி அதனை செல்லுபடியற்றதாக்குவதாக 2006 அக்டோபர் 16 இல் உச்சநீதிமன்றம் தீர்ப்பு வழங்கியது.  
|col2width = 20%
|col2 = **துணைத் தலைவர்**
- எம். கே. டி. எசு. குணவர்தன, ஐமசுகூ-இசுக (2008-)
- நஜீப் அப்துல் மஜீத், ஐமசுகூ-இசுக (2012-2015)
- ஹாபிஸ் நசீர் அகமது, சிறீலங்கா முஸ்லிம் காங்கிரசு (6 பெப்ரவரி 2015-இன்று)
|col4width = 20%
|col4 = **எதிர்க்கட்சித் தலைவர்கள்**
- பசீர் சேகு தாவுது, ஐதேக-முகா
- தயா கமகே, ஐதேக
- எஸ். தண்டாயுதபாணி, ததேகூ (2012-இன்று)  
|col5width = 20%
|col5 = **தலைமைச் செயலர்கள்**
- ஆர். தியாகலிங்கம் (2007)
- எச். எம். ஹேரத் அபயவீர, (2007)
- வி. பி. பாலசிங்கம், (2008-12)
- டி. எம். எசு. அபயகுணவர்தன (2012-இன்று)
}}
# கேட்வுமன்

**கேட்வுமன்** (*Catwoman*) டிசி காமிக்ஸ் நிறுவனத்தினால் உருவாக்கப்பட்ட கற்பனையான வரைகதை பெண் மீநாயகன் கதாப்பாத்திரமாகும். எதிர்மறை கதாப்பாத்திரமாக கேட்வுமனை உருவாக்கியவர்கள் பாப் கானே மற்றும் பில் பிங்கர் ஆவர். இவர்கள் கேட்வுமன் கதாப்பாத்திரத்தினை அமெரிக்க நடிகையான ஜீன் ஹார்லோவை மாடலாக வைத்து செதுக்கியதாகக் கூறப்படுகிறது. 1940ஆம் ஆண்டு வெளிவந்த பேட்மேன் காமிக்ஸ் புத்தகத்தில் கேட்வுமன் முதன்முதலாகத் தோன்றினார்.
# கேட்வுமன்

## கதாப்பாத்தரத்தின் இயல்பு

கேட்வுமன் அதிநவீன பொருட்களைப் பயன்படுத்தித் திருடுகின்ற திறமையான திருடி. அதனாலேயே பேட்மேனுக்கும் கேட்வுமனுக்குமான தொடர்பினைக் காதலென்றொ, வெறுப்பு என்றோ சொல்லமுடியாத நிலையில் வரைகலை எழுத்தாளர்கள் வைத்திருக்கின்றார்கள். பூனையைப் போல மெல்லிய நடையையும், மிக வேகமாக சுவர்களில் ஓடும் திறனும், ஆபத்துகளை முன்கூட்டியே அறிந்து செயல்படுவதுமாக கேட்வுமன் கதாப்பாத்திரம் அமைக்கப்பட்டிருந்தது. கேட்வுமன், முழுவதும் கதாநாயகர்களைப் போல நல்லவளாக அல்லாமல், சிறுசிறு திருட்டுகளைச் செய்வதாக இருந்தாலும், ஜோக்கர், பெங்குவின் போல கொடூரமான வில்லியாகச் சித்தரிக்கப்படவில்லை. பேட்மேனின் மீது காதல் கொள்வது போலவும், சில சமயங்களில் பேட்மேனுக்கு உதவுவது போலவும் கதைகள் சித்தரிக்கப்பட்டிருக்கின்றன.
# கேட்வுமன்

## உபகரணங்கள்

கேட்வுமனின் உபகரணங்கள் பூனையை மையமாக வைத்தே அமைக்கப்பட்டுள்ளன. கேட்-இல்லக் என்ற வாகனத்தினைப் பயன்படுத்துவார்.
# கேட்வுமன்

## உபகரணங்கள்

### ஆயுதங்கள்

பொதுவாக கேட்வுமன் அதிகம் பயன்படுத்துவது சாட்டை ஆயுதத்தினைத்தான். எதிரியின் கைகளில் துப்பாக்கிகள் இருக்கும் போது சாட்டையை இலகுவாகப் பயன்படுத்தித் தாக்குதல் நடத்துவார். பேட்மேனைப் போல சுவரைப் பற்றி ஏறுவதற்கு தனி ஆயுதத்தினை கேட்வுமன் பயன்படுத்துவதில்லை. சாட்டையையே சுவரில் ஏறவும், கட்டிடங்களைத் தாண்டவும் பயன்படுத்துகிறார்.
# இலிங்க்சு (விண்மீன்குழாம்)

**இலிங்க்சு** (*Lynx*) என்பது ஒரு விண்மீன் கூட்டமாகும். இது வடக்குப் பக்க வானத்தில் அர்சா மேஜருக்கும், ஔரிகாவிற்கும் இடையில் அமைந்துள்ளது தோற்றத்தில் ஜெமினியை விட அதிக அளவு பரப்புக் கொண்டிருந்தாலும் வெறும் கணகளுக்குப் புலப்பட்டுத் தெரிவதில்லை. இதில் 60 விண்மீன்கள் இருப்பதை அறிந்துள்ளனர்.
# இலிங்க்சு (விண்மீன்குழாம்)

## கண்டுபிடிப்பு

போலந்து நாட்டு வானவியலாரான ஜோகன்ஸ் ஹெவிலியஸ் இந்த புதிய வட்டார விண்மீன் கூட்டத்தை 17 ஆம் நூற்றாண்டில் கண்டுபிடித்தார். இலிங்க்சு என்பது ஒரு வகையான காட்டுப் பூனையாகும்.இது கூர்மையாகப் பார்க்கும் இயல்புடையது. இலிங்க்சு போன்று கூர்மையான கண்பார்வை உள்ளவர்களால் மட்டுமே இவ்வட்டாரத்தை இனமறியமுடியுமென்பதால் இதற்கு இப்பெயரிட்டதாக ஹெவிலியஸ் கூறுவார்.
# இலிங்க்சு (விண்மீன்குழாம்)

## தோற்றம்

இக்கூட்டத்தில் உள்ள ஆல்பா லின்சிஸ் என்ற விண்மீன் ஆரஞ்சு நிறமும் 3.2 தோற்ற ஒளிப்பொலிவெண்ணும் கொண்டு அர்சா மேஜரின் கற்பனைக் கரடி உருவத்தின் நீட்சி பெற்ற முன்னங் காலிற்கு அருகாமையில் 165 ஒளி ஆண்டுகள் தொலைவில் அமைந்துள்ளது.
# இலிங்க்சு (விண்மீன்குழாம்)

## விண்மீன்கள்

12 லின்சிஸ் என்பது ஒரு பல் விண்மீனாகும். தொலை நோக்கி இதைப் பகுத்து தோற்ற ஒளிப்பொலிவெண் 4.9 மற்றும் 7.3 கொண்ட இரட்டை விண்மீனாகக் காட்டியுள்ளது.  
பகுதிறன் மிக்க தொலை நோக்கி இதிலுள்ள பிரகாசமான விண்மீன் ஒளிப்பொலிவெண் 6 உடைய ஒரு துணை விண்மீனுடன் 700 ஆண்டுகள் சுற்றுக் காலத்துடன் சுற்றி வருகிறது என்பதைத் தெரியப்படுத்தியுள்ளது.  
19 லின்சிஸ் ஒரு மும்மீனாகும். இதில் ஒளிப்பொலிவெண் 5.8 உடைய ஒரு விண்மீனும் 6.9 கொண்டு ஓரளவு நெருக்கமாக உடைய ஓரு விண்மீனும் இவற்றிலும் நெடுந்தொலைவு விலகி ஒளிப்பொலிவெண் 8 கொண்ட ஒரு விண்மீனும் இதில் சுற்றி வருகின்றதன.  
38 லின்சிஸ்சும் ஒரு நெருக்கமான இரட்டை விண்மீன். இதன் ஒளிப்பொலிவெண் 3.9 மற்றும் 6.3 ஆக உள்ளது. மேலும் இதில் NGC 2419 என்று பதிவு செய்யப்பட்ட ஒரு கோளகக் கொத்து விண்மீன் கூட்டம் ஏறக்குறைய 3,00,000 ஒளி ஆண்டுகளுக்கு அப்பால் இருபதாகக் கண்டுபிடித்துள்ளனர். இது மெக்லானிக் மேகத்தை விடக் கூடுதலான தொலைவில் இருப்பதால் மிக நுண்ணியதாகவும் ஒளிப்பொலிவெண் 10 கொண்டதாகவும் தெரிகிறது.
# இலிங்க்சு (விண்மீன்குழாம்)

## மேற்கோள்

- *Universe: The Definitive Visual Dictionary*, Robert Dinwiddie et al., DK Adult Publishing, (2005), pg. 346.
-
- Ian Ridpath and Wil Tirion (2007). *Stars and Planets Guide*, Collins, London. . Princeton University Press, Princeton. .
- Ferris, Timothy. *Seeing in the Dark*. 2002. p.&nbsp;244
# அப்பாஸ் (நடிகர்)

**அப்பாஸ்** என்றறியப்படும் மிர்சா அப்பாஸ் அலி ஓர் இந்தியத் திரைப்பட நடிகர். இவர் தமிழ், மலையாளம், தெலுங்கு, இந்தி மொழித் திரைப்படங்களில் நடித்துள்ளார்.  
கொல்கத்தாவில் பிறந்து, மும்பையில் படித்து, பெங்களூரில் நடிக்கத் தொடங்கியவர். இவர் காதல் வைரஸ், இனி எல்லாம் சுகமே, கண்ணெழுதி தொட்டும் பொட்டு படையப்பா, மலபார் போலீஸ், விண்ணுக்கும் மண்ணுக்கும், ஆனந்தம், அழகிய தீயே முதலிய திரைப்படங்களில் நடித்துள்ளார்.
# அப்பாஸ் (நடிகர்)

## சின்னத்திரையில்

- தர்மயுத்தம்
- வைதேகி - (2013)
# நண்டு வடிவ நெபுலா

poda  
**நண்டு வடிவ நெபுலா** (Crab nebula) என்பது M 1 NGC 1952, இதை *டாரெஸ் A* என்று வானவியலாளர்கள் குறிப்பிடுகின்றார்கள். இந்த நெபுலாவின் விளிம்பில் காணப்படும் வரி இழைகள், நண்டின் கால்கள் மற்றும் உணர் கொம்புகள் போலத் தோன்றுகின்றன. அதனால் இதை நண்டு வடிவ நெபுலா என்று அழைப்பர். இதைத் தொலை நோக்கியால் மட்டுமே பார்க்க முடியும். இது நீள் வட்டக் கோள வடிவில், விண்ணில் தோன்றும் ஒரு சூரியக் கோளுக்கும், முழு நிலவிற்கும் இடையே இருக்குமாறு உருவ அளவைக் கொண்டுள்ளது. இதை 1731 ல் இங்கிலாந்து நாட்டு மருத்துவரும் பொழுதுபோக்கு வானவியலாருமான ஜான் பெவிஸ் (John Bevis) என்வபவரும், 27 ஆண்டுகளுக்குப் பிறகு பிரான்சு நாட்டு வால்மீன் ஆய்வாளரான சார்லஸ் மெசியரும் தனித்தனியாகக் கண்டுபிடித்தனர்.
# முத்துக் குளித்தல்

**முத்துக்குளித்தல்**(Pearl hunting) அல்லது **முத்தெடுத்தல்** அல்லது **முத்து வேட்டை** என்பது கடலின் ஆழமான பகுதிகளில் வசிக்கும் முத்துச் சிப்பி மற்றும் நன்னீர் மட்டிகள் (freshwater pearl mussel)எனப்படும் மெல்லுடலிகளிலிருந்து முறையான மூழ்குதல் பயிற்சி மூலம் முத்தினை எடுத்து கடலின் மேற்பரப்பிற்குக் கொண்டு சேர்க்கும் முறையாகும்.இவ்வாறு சேகரிக்கப்படும் இயற்கை முத்துகள் விலை மதிப்பு மிக்க ஒன்பது இரத்தினங்களுள் ஒன்றாக மதிக்கப்படுகிறது.
# முத்துக் குளித்தல்

## முத்தெடுக்கும் இடங்கள்

முத்துக்குளிக்கும் இடங்கள் உலகில் மிகச் சிலவேயுள்ளன.  
- பாலத்தீன் வளை குடாவில் உள்ள பஹ்ரைன்,  
- இலங்கையிலுள்ள சிலாபம் மற்றும் மன்னார் வளைகுடா  
- இந்தியாவில் உள்ள தூத்துக்குடி  
- ஜப்பானில் உள்ள டோக்கியோ கடல்,  
- குலூத்தீவுகள் அமைந்துள்ள கடல் பிரதேசம்  
- ஆஸ்திரேலியாவின் வடக்கு மேற்குக் கரையோரங்கள்,  
- கலிபோர்னியாக் கடல் என்பவை அவையாகும்.
# முத்துக் குளித்தல்

## முத்துச் சேகரித்தல்

முத்துச் சிப்பிகளுக்கு நான்கு வயதாக இருக்கும் போது பெறப்படுவனவற்றிலேயே அதிசிறந்த முத்துக்கள் காணப்படும். நல்ல தரமான அரிய வகையான மூன்று அல்லது நான்கு முத்துகளை பெறுவதற்கு கிட்டத்தட்ட ஒரு டன் சிப்பிகள் சேகரிக்கப்பட வேண்டும். வருடத்தில் எல்லா மாதங்களிலும் முத்துக் குளித்தல் நடைபெறுவதில்லை. மார்ச் திங்களே இதற்கு உகந்ததாகக் கருதப்படுகின்றது.
# முத்துக் குளித்தல்

## முத்துக் குளிப்போர்

ஒரே மூச்சில் 100 அடி ஆழம் வரை நீந்தி சுமார் இருபது மீற்றர் ஆழமுள்ள கடல்படுக்கையில் காணப்படும் சிப்பிகளைச் சேகரிக்க வேண்டும். எண்பது முதல் தொண்ணூறு செக்கினில் இது பெறப்பட வேண்டும். மூச்சை அடக்கவும் தன் மீது அழுத்தும் கடல் நீரின் கனத்தைக் தாங்கக் கூடியவராகவும் இருத்தல் அவசியம். புதிதாக இப்பணியில் ஈடுபடுபவர்களுக்கு மூக்கிலும், காதிலிருந்தும் இரத்தம் கசிவது தவிர்க்க முடியாததொன்றாகும். மேலும் இவர்கள் மனிதனை விழுக்கக் கூடிய பெரிய சுறா மீன்கள் அண்மிக்கும் வேளையில் சமயோசிதமாக தப்பிக்க வேண்டிய நிலையும் உள்ளது. இதற்கு அவர்கள் கூரிய கருங்காலித் தடிகளைத் தம்வசம் வைத்துக் கொள்வர்.  
முத்துக் குளிக்கும் ஒருவர் தவறுதலாக அதிக நேரம் கடலினுள் தங்கிவிட்டால் மூச்சுத் திணறி இறக்கவும் நேரிடும். பண்டைக்காலத்தில் இப்பணியில் ஈடுபடுபவர்கள் உடல் வலிமையையும், அகன்ற மார்பும் கறுத்த நிறமுடையவராக இருந்தனர். ஆனால் தற்போது அதற்கான தனிப்பட்ட உடை, நீரினுள் எளிதாக சுவாசிக்க உயிர்வளிமம் (ஆக்சிஜன்) நிரப்பப்பட்ட சிறிய உருளைகளையும் தலைக் கவசத்தையும் அணிந்த பின்பு கடலினுள் இறங்குகின்றனர்.
# முத்துக் குளித்தல்

## முத்தெடுக்கும் முறை

சிப்பிகளைச் சேகரிப்பதற்காக இடுப்பைச் சுற்றி பையொன்றைக் கட்டிக்கொள்வார்கள்.
நீரில் மூழ்கும் போது சரியான இடம் தென்பட்டதும் பரபரப்பாக முத்துக் களைச் சேகரித்து இடுப்பில் கட்டிச் சென்ற பை போன்ற வலையினுள் போடப்படும். அதேவேளை தோணியில் இருப்பவர் முத்துக் குளிப்பவர்களைக் கண்ணும் கருத்துமாகக் கண்காணித்துக் கொண்டிருப்பார்கள்.மேலே வந்தவர் தோணியில் இருப்பவரிடம் தான் சேகரித்த முத்துச் சிப்பிகளை ஒப்படைத்து விட்டு சிறிது ஓய்வு எடுத்தபின் மீண்டும் முத்துக் குளிக்கக் குதித்துவிடுவார். முத்துக் குளிக்கும் பணி முடிவுற்றதும் சிப்பிகளைக் கடற்கரையில் கொட்டி ஏலத்தில் விற்பனை செய்வார்கள். சில நாட்களின் பின்பு சிப்பிகளை ஒவ்வொன்றாகத் திறந்து நன்றாகக் கழுவி முத்துக்களை வெளியில் எடுப்பார்கள்.
# முத்துக் குளித்தல்

## இன்றைய நிலை

1896 இல் ஜப்பானைச் சேர்ந்த கொக்கிச்சி மிக்கிமோட்டோ என்பவரால் உருவாக்கப்பட்ட தொழில் நுட்பத்தின் மூலம் செயற்கையாக முத்துக்களைப் பெறுகின்றனர். அதற்கான சிப்பி மற்றும் மட்டிகளை வளர்க்கும் பண்ணை முறை மேற்கொள்ளப்படுகிறது. இதனால் உயர் தரமுடைய ஏராளமான முத்துகள் ஒவ்வோர் ஆண்டும் உற்பத்தி செய்யப்படுகின்றன. ஜப்பானில் 'அமா' எனப்படும் பெண் முத்துக்குளிப்போர் தற்போது சுற்றுலாத்துறையில் பணிபுரிகின்றனர்.
# முத்துக் குளித்தல்

## ஆதார நூல்கள்

-
-
- Especially chapter 4 p.&nbsp;189-238 The Time of the Great Fisheries (1850-1940)
-
- George Frederick Kunz: Book of the Pearl (G.F. Kunz was America's leading gemologist and worked for Tiffany's in the beginning of the 20th century)
# முத்துக் குளித்தல்

## இவற்றையும் காண்க

- முத்து
- இலங்கையில் புழங்கிய முத்துக்குளிப்புச் சொற்கள்
# முத்துக் குளித்தல்

## வெளியிணைப்புகள்

- American Museum of Natural History
eHow Contributor
- Ross Lane, Facts on Pearl Diving
# அநிருத்தப் பிரம்மராயர் (கதைமாந்தர்)

**அநிருத்தப் பிரம்மராயர்**, கல்கி எழுதிய பொன்னியின் செல்வன் புதினத்தின் கதாப்பாத்திரம். இவர் சோழப் பேரரசின் முதன்மை அமைச்சர் ஆவார். வரலாற்றில் இடம்பெற்ற அநிருத்தப் பிரம்மராயரை சற்று புனைவுடன் இணைத்து கதாபாத்திரமாக வடிவமைத்துள்ளார் கல்கி.
# அநிருத்தப் பிரம்மராயர் (கதைமாந்தர்)

## அநிருத்திரர் குலம்

மும்முடிச்சோழ பிரம்மராயர், ஸ்ரீகிருட்டிணராமன் என்கிற இயற்பெயர் கொண்டவர். அன்பில் அனந்தாழ்வார் சுவாமி என்கிற ரங்கநாதருக்குப் பணி செய்வதையே வாழ்வின் பயனாகக் கொண்டிருந்த அன்பில் அநிருத்தப் பட்டாச்சாரி எனும் நாராயணன் புகழ் பரப்பிய அந்தணரின் கொள்ளுப் பேரன். ஆழ்வார்களின் பாடல்களைப் பாடி பக்தர்களை மகிழ்விக்கும் நாராயண பட்டாச்சாரியார் என்பவரின் மகன்.
# அநிருத்தப் பிரம்மராயர் (கதைமாந்தர்)

## சுந்தர சோழரின் நட்பு

அந்தணர் சமூகத்தினைச் சார்ந்தவர் என்ற போதும், சுந்தர சோழரின் நட்புக்காக வீரதீர செயல்கள் புரிந்தவர். தனது சமூகத்தின் வரன்முறைகளை மீறி கடல்கடந்து செல்பவராக பொன்னியின் செல்வனில் உள்ளார். இவர் சுந்தர சோழரின் பால்ய நண்பர். சுந்தர சோழரும் அநிருத்தப் பிரம்மராயரும் ஒரே குருகுலத்தில் கல்வி பயின்றவர்கள். சுந்தர சோழர் தான் அரியணை ஏற வேண்டுமென்றால் அநிருத்தப் பிரம்மராயர் உடனிருக்க வேண்டுமென நண்பருக்கு கோரிக்கை விடுத்தார். அதனால் அநிருத்தப் பிரம்மராயர் சுந்தர சோழருக்குத் துணையாக சோழ அரசில் பங்கெடுத்துக் கொண்டார்.
# அநிருத்தப் பிரம்மராயர் (கதைமாந்தர்)

## வந்தியத்தேவனை தூது அனுப்புதல்

அநிருத்தருக்கு வந்தியத்தேவன் மேல் நல்ல அபிப்பிராயம் இல்லை. பழையாறைக்குள் நுழையும் போது, வந்தியத்தேவனும், பினாகபாணியும் சண்டையிட்டுக் கொண்டிருப்பதை பார்க்கிறார். இளவரசர் இறந்துவிட்டார் என்ற வதந்தியால் கூடியிருக்கும் மக்கள் முன் இவ்வாறு சண்டையிடுவது வீண் பிரச்சனையை ஏற்படுத்துக் கூடுமென எண்ணி இருவரையும் கைது செய்கிறார். பழையாறை அரண்மனையில் செம்பியன் மாதேவியை சந்தித்து மதுராந்த தேவனுக்கே சுந்தர சோழர் பட்டம் கட்ட ஆசைப்படுவதாய் கூறுகிறார். செம்பியன் மாதேவி ஒப்புக் கொள்ள மறுக்கிறார். இடையே மதுராந்தகன் வந்துவிடுவதால், குந்தவை சந்திக்கிறார்.  
இளவரசர் அருள்மொழிவர்மன் நாகைப்பட்டினத்தில் இருப்பதை குந்தவை அறிந்தும் அதை அநிருத்தருக்கு தெரியப்படுத்தவேண்டாம் என்று நினைக்கிறார். அதை புரிந்து கொண்ட அநிருத்தர் இளவரசரை உயிரோடு இருப்பது பற்றி பேசாமலேயே இருந்துவிடுகிறார். அநிருத்தர் சிறைபிடித்த வந்தியத்தேவனை விடுவிக்க சொல்கிறார் குந்தவை. வந்தியத்தேவன் குந்தவையின் ஓலையுடன் ஈழத்திற்கு சென்றது நாடே அறிந்த ரகசியமாயிற்று என்றும், வந்தியத்தேவன் பழுவூர் இளையராணி சந்தித்து வந்தது குறித்து எடுத்துரைக்கிறார். இன்றைய காலகட்டத்தில் யாரையும் நம்ப முடியவில்லை என்று கவலையுறுகிறார்.  
பழுவூர் இளையராணி சம்புவரையர் மாளிகையில் ஆதித்த கரிகாலனை சந்திக்கத் திட்டமிட்டிருப்பதைத் தவிர்க்கவோ, இல்லை மீறி சம்புவரையர் மாளிகைக்கு சென்றால், உடனிருந்து பாதுகாக்கவோ சரியான ஆள் வந்தியத்தேவன் என்பதை குந்தவையிடம் சொல்கிறார். குந்தவையின் தயக்கத்தினை உணர்ந்து ஆழ்வார்க்கடியானையும் துணைக்கு அனுப்புகிறார். இருந்தும் ஆதித்த கரிகாலன் கொல்லப்பட்டு விடுகிறான். கொலைப்பழியை வந்தியத்தேவன் மேல் சுமத்தி, அவனை சிறையில் அடைக்கின்றனர். அவன் பக்கத்து அறையில் இருக்கும் பைத்தியம், தனக்கு பாண்டிய கிரீடம் இருக்கும் இடம் தெரியும் என்று கூறியதால், பினாகபாணியைவிட்டு பைத்தியத்தினை அழைத்துவரும்படி கூறுகிறார் முதல்மந்திரி. பின்னாலேயே ஆழ்வார்க்கடியானை அனுப்பி வைக்கிறார். வந்தியத்தேவன் தப்பிவிடுகிறான். அதற்கு முதன் மந்திரியின் ஆள் பினாகபாணிதான் காரணம் என்று கூறுகிறார்கள். அதன்பிறகு அமைச்சரவையில் கூடி அடுத்த அரசர் யார் என்றும், ஆதித்த கரிகாலனை கொன்றவர்கள் யார் என்பதையும் விவாதிக்கின்றார்கள்.  
இதற்கிடையே செம்பியன் மாதேவி தன் மகன் மதுராந்தகனை காணாமல் தவிப்பதாக சுந்தர சோழரிடம் முறையிடுகிறார். செம்பியன் மாதேவியின் மகன் மதுராந்தகன் அல்ல, சேந்தன் அமுதன் என்ற உண்மையை அறிந்து, சேந்தன் அமுதனை அவைக்கு அழைத்துவருகிறார் முதல் மந்திரி.
# அநிருத்தப் பிரம்மராயர் (கதைமாந்தர்)

## அறிவுமிகுந்த அமைச்சர்

ஆழ்வார்க்கடியான் நம்பி எனும் வீர வைணவரை ஒற்றனாக நியமித்து, அரசியல் நிலவரங்களை அவ்வப்போது அவர் மூலம் அறிந்து கொள்கிறார். அருள்மொழிவர்மன் எவ்வாறு நடக்க வேண்டும் என்பதை அரசியல் சூழ்ச்சிகளை உணர்ந்து வழிநடத்துகின்றார். தனக்கு ஆயிரம் கண்கள் இருக்கிறதென்றும், அவைகள் சோழ தேசம் மட்டுமல்லாது, அருகேயுள்ள தேசங்களிலும் பரவியிருக்கிறது என்றும் குந்தவை தேவியிடம் சொல்கிறார். இதன் மூலம் தனக்கு தெரியாமல் ஒன்றும் நடக்கவில்லை என்று கர்வம் கொண்டுள்ளதாகவும் கூறுகிறார்.
# செம்பியன் மாதேவி (கதைமாந்தர்)

**செம்பியன் மாதேவி** கல்கி எழுதிய பொன்னியின் செல்வன் புதினத்தில் வருகின்ற சோழ மன்னர் கண்டராதித்தரின் பட்டத்து மகாராணி ஆவார். வரலாற்றில் இடம்பெற்ற செம்பியன் மாதேவியைச் சற்று புனைவுடன் இணைத்து கதாபாத்திரமாக வடிவமைத்துள்ளார் கல்கி.
# செம்பியன் மாதேவி (கதைமாந்தர்)

## பிறப்பும் வளப்பும்

சிற்றரசராக இருந்த மழவரையர் வம்சத்தில் செம்பியன் மாதேவியார் பிறந்தார். சிறுவயதிலிருந்தே சிவ பெருமான் மீது பற்றுடன் இருந்தார். பக்தி மிகுந்து சிவனையே கணவனாக அடைய பார்வதிதேவி, தாட்சாயனி போல எப்போதுமே கோவிலில் தவம் செய்கிறாள். மங்கை பருவம் அடைந்த பின்னும் சிவ சிந்தனை மிகுந்து தன் எண்ணத்தில் தளராமல் வாழ்கிறார்.